Liste over tekster i Taishō Tripiṭaka

Liste over tekster i Taishō Tripiṭaka er en oversikt over tekster i tekstsamlingen Taishō Tripiṭaka (kinesisk: 大正新脩大藏經, pinyin: dàzhèng xīnyxīu dàzàngjīng, japansk: Taishō Shinshū Daizōkyō). Tittelen betyr ordrett «Tripiṭaka publisert i Taishōperioden» (1912–1926), og blir ofte forkortet Taishō (大正). Tripiṭaka er et begrep som benyttes av ulike buddhistiske skoler til å beskrive deres kanon av hellige skrifter. Taishōperioden var den perioden i japansk politisk tidsregning da keiser Yoshihito regjerte. Og navnet Taishō er tatt fra et sitat fra den gamle kinesiske boken Yijing eller Forvandlingens bok.

Tekstsamlingen er en del av den kinesiske buddhistiske kanon og ble publisert fra 1924 til 1935. Den består av 100 bind og 2 920 individuelle tekster.

Samlingen ble samlet av Takakusu Junjirō (高楠順次郎 ,1866–1945) og Watanabe Kaikyoku (渡辺海旭, 1872–1932).

Oversikt
Bind 1–2 inneholder lange, mellomstore, blandede og små āgamaer. Dette er tekster fra skolene sarvāstivāda, mahīśāsakāḥ og dharmaguptaka. De er bare bevart på kinesisk og tilsvarer deler av pālisamlingene Dighanikaya, Majjhimanikaya, Samyuttanikaya, Aṅguttaranikāya og Khuddakanikāya til Theravādaskolen. Den andre seksjonen (bind 3–4) inneholder Jātakafortellinger om Buddhas forskjellige liv, og inneholder fabler og lignelser.

Bind 5–17 inneholder de buddhistiske sūtraene fordelt på syv seksjoner (seksjon 3–9). Seksjon 3 (bind 5–8) består av kinesiske oversettelser av den omfattende prajñāpāramitā-litteraturen. Seksjon 4 (mesteparten av bind 9) består av Lotussūtraen og beslektede tekster. Seksjon 5 (resten av bind 9 og bind 10) inneholder Avataṃsakasūtraen, og enkelt-kapitler fra denne teksten i ulike oversettelser, samt beslektede tekster. Seksjon 6 (bind 11) inneholder de 49 tekstene i den kinesiske versjonen av Ratnakūţasūtraen og beslektede tekster. Seksjon 7 (bind 12) består av Mahāparanirvāna sūtra og beslektede tekster. Noen buddhister regner disse tekstene som en del av Ratnakūţasūtraen. Seksjon 8 (bind 13) – «den store forsamling» (Dàjíbù, 大集部), består av Mahāsamnipātasūtraen og beslektede tekster. Seksjon 9 (bind 14–17), «seksjonen med samling av sūtraer», består av diverse sūtraer, for det meste mahāyāna-sūtraer

Bind 18–21 omfatter tekster fra esoterisk buddhisme. Den inneholder Vajrayāna sūtraer, Tantraer, rituelle manualer og dharanis.

Bind 22–24 inneholder Vinayatekstene til skolene mahīśāsakāḥ, dharmaguptaka, sarvāstivāda og mūlasārvastivāda, og enkelte tekster om bodhisattvaers leveregler.

Bind 25–26 inneholder kommentarer til sūtraer, āgamaer og mahāyāna-sūtraer, skrevet av indiske buddhister.

Bind 26–29 inneholder skolastiske avhandlinger (abhidharma) fra de indiske skolene sarvāstivāda, dharmaguptaka og sautrāntika.

Bind 30–31 består av tekster fra skolene madhyamaka og yogachāra. Bind 32 er en samling tekster om logikk, antologier fra sūtraene og andre avhandlinger.

Bind 33–39 inneholder kinesiske kommentarer til mahāyāna-sūtraene. Første del av bind 40 inneholder kinesiske kommentarer til Vinaya. Siste del av bind 40, bind 41–43 og første del av bind 44 inneholder kinesiske kommentarer til indiske shastraer. Resten av bind 44 frem til bind 48 inneholder sekteriske tekster av sentrale personer i ulike mahāyāna-skoler i Kina.

Bind 49–55 inneholder tekster som ikke er en del av Tripitaka (sūtra, vinaya, abhidharma), og som heller ikke er kommentarer til disse. Bind 49–52 består av 95 tekster med historisk og biografisk materiale. Bind 53 og størstedelen av bind 54 inneholder leksikalske oppslagsverk og ordbøker. Den siste delen av bind 54 består av lærdommer fra de indiske filosofiske skolene Sāṃkhya og Vaiśeṣika, samt manikeistiske og nestoriansk kristne tekster. Bind 55 består av 40 suksessive kataloger over den kinesiske, buddhistiske kanon, og innledes med katalogen til Sēng Yòu (僧佑) fra året 515 e.Kr. 

Bindene 56–84 inneholder en samling av tekster som ble skrevet av fremtredende skikkelser innenfor ulike skoler av japansk buddhisme. Bind 56–61 består av klassiske japanske verk. Bind 62–70 består av japanske kommentarer til vinaya og avhandlinger. Bind 71– 84 består av japanske sekteriske skrifter.

Bind 85 består av tekster som ble oppdaget i Mogaogrottene, også kalt «de tusen Buddhaers huler», i oasebyen Dūnhuáng i den nåværende provinsen Gansu i det nordvestlige Kina. Tekstene var blitt bortgjemt i år 1038 og ble oppdaget omkring 1900.

Bindene 86–97 inneholder forskjellige tegninger relatert til buddhismen, deriblant tegninger av buddhistiske symboler, av dhyānibuddhaer og bodhisattvaer. Bind 98–100 inneholder forskjellige tekster som består av indekser til buddhistiske tekster i Japan.

Bind 1–2: Âgamaer 阿含部 Âhán bù

Bind 3–4: Jātakas 本緣部 Bĕnyuán bù

Bind 5–17: Mahāyānasūtraer

Bind 5–8 Prajñāpāramitā 般若部 Bânruòbù

Bind 9 Lotussūtra avdelingen 法华部 Făhhuábù

Bind 9–10: Avataṃsakasūtra avdelingen 华严部 Huáyánbù

Bind 11: Ratnakūṭa-avdelingen 寶積部 Bǎojībù

Bind 12: Mahāparanirvāna-avdelingen 涅槃部 Nièpánbù

Bind 13: Mahāsamnipāta-avdelingen 大集部 Dàjíbù

Bind 14: Diverse sūtraer 經集部 Jīngjíbù (del 1)

Bind 15: Diverse sūtraer 經集部 Jīngjíbù (del 2)

Bind 16: Diverse sūtraer 經集部 Jīngjíbù (del 3)

Bind 17: Diverse sūtraer 經集部 Jīngjíbù (del 4)

Bind 18 Tantraer, rituelle manualer og dharanis (Mìjiàobù, 密教部), del 1

Bind 19 Tantraer, rituelle manualer og dharanis (Mìjiàobù, 密教部), del 2

Bind 20 Tantraer, rituelle manualer og dharanis (Mìjiàobù, 密教部), del 3

Bind 21 Tantraer, rituelle manualer og dharanis (Mìjiàobù, 密教部), del 4

Bind 22–24 Vinayatekstene til skolene Mahīśāsakāḥ, Dharmaguptaka, Sarvāstivāda og Mūlasārvastivāda (律部, Lùbù)

Bind 25–26 Indiske kommentarer til sūtraer, āgamaer og mahāyānasūtraer (釋經論部, Shìjīnglùnbù)

Bind 26–29 Abhidharma 毘曇部 pítánbù

Bind 30 Madhyamaka (中觀部, Zhōngguānbù)

Bind 30–31: Yogachāra (瑜伽部, Yúqiébù)

Bind 32: Logikk og antologier (论集部, Lùnjíbù)

Bind 33–55: Tekster av kinesiske buddhister

Bind 33–39: Kinesiske kommentarer til mahāyānasūtraene (續經疏, Jīngshūbù)

Bind 40: Kinesiske kommentarer til vinaya (律疏部, Lùshūbù)

Bind 40–44: Kinesiske kommentarer til indiske shastraer (论疏部, Lùnshūbù)

Bind 44: Kinesiske sekteriske tekster (諸宗部, Zhūzōngbù), del 1

Bind 45: Kinesiske sekteriske tekster (諸宗部, Zhūzōngbù), del 2

Bind 46: Kinesiske sekteriske tekster (諸宗部, Zhūzōngbù), del 3

Bind 47: Kinesiske sekteriske tekster (諸宗部, Zhūzōngbù), del 4

Bind 48: Kinesiske sekteriske tekster (諸宗部, Zhūzōngbù), del 5

Bind 49–52: Historiske verker og biografier (史传部, Shĭchuánbù)

Bind 53–54: Oppslagsverk og ordbøker (事彙部, Shìhuìbù)

Bind 54: Diverse (外教部, Wàijiàobù)

Bind 55: Kataloger over den kinesiske buddhistiske kanon (目录部, Mùlùbù)

Bind 56–84: Tekster av japanske buddhister

Japanske klassiske verk (xùjīngshūbù, 續經疏部)

Japanske kommentarer til vinaya og avhandlinger

Japanske sekteriske skrifter (xùzhūzōngbù  續諸宗部), del 1

Japanske sekteriske skrifter (xùzhūzōngbù  續諸宗部), del 2

Japanske sekteriske skrifter (xùzhūzōngbù  續諸宗部), del 3

Japanske sekteriske skrifter (xùzhūzōngbù  續諸宗部), del 4

Japanske sekteriske skrifter (xùzhūzōngbù  續諸宗部), del 5

Japanske sekteriske skrifter (xùzhūzōngbù  續諸宗部), del 6

Japanske sekteriske skrifter (xùzhūzōngbù  續諸宗部), del 7

Japanske sekteriske skrifter (xùzhūzōngbù  續諸宗部), del 8

Japanske sekteriske skrifter (xùzhūzōngbù  續諸宗部), del 9

Japanske sekteriske skrifter (xùzhūzōngbù  續諸宗部), del 10

Japanske sekteriske skrifter (xùzhūzōngbù  續諸宗部), del 11

Japanske sekteriske skrifter (xùzhūzōngbù  續諸宗部), del 12

Japanske sekteriske skrifter (xùzhūzōngbù  續諸宗部), del 13

Japanske sekteriske skrifter (xùzhūzōngbù  續諸宗部), del 14

Japanske sekteriske skrifter (xùzhūzōngbù  續諸宗部), del 15

Bind 85: Tapte skrifter og apokryfer fra oasebyen Dūnhuáng (Gŭyìbùquán Yísìbù 古逸部全．疑似部)

Bind 86–97: Illustrasjoner av buddhistiske symboler, dhyānibuddhaer, bodhisattvaer, m.m (圖像部, Túxiànbù)

Bind 98–100: Indeks over japanske tekster (昭和法寶總目錄, Zhāo hé fă băo zŏng mù lù)

Se også
 Den kinesiske buddhistiske kanon
 Taishō Tripiṭaka
 Tripitaka Koreana

Referanser

Litteratur
 Takakusu Junjirō og Watanabe Kaikyoku: Taishō Shinshū Daizokyō (大正新修大藏經), 100 bind, 大正一切經刊行會, Taishō Issaikyō Kankōkai, Taishō 13-shōwa 7, Tokyo, 1924–1935

Eksterne lenker
 SAT Daizōkyō Text Database (kinesisk)